wickkiey/tamil-wikipedia-chunked huggingface dataset:
# ஆல்ப்ஸ்

**ஆல்ப்ஸ்** (*Alps*, செருமன்: Alpen; பிரெஞ்சு: Alpes; இத்தாலியம்: Alpi) என்பது ஐரோப்பாவில் உள்ள பெரும் மலைத்தொடர்களில் ஒன்றாகும். ஆல்ப்ஸ் மலைத்தொடர் 1,200 கிலோமீட்டர்கள் (750 மைல்) நீண்டு அமைந்துள்ளது. இது கிழக்கில் ஆஸ்திரியா முதல் சுலோவீனியா வரையும், தெற்கே இத்தாலி, மொனாக்கோ, மேற்கே சுவிட்சர்லாந்து, லெய்செஸ்டீன், செருமனி, பிரான்சு வரையும் பரந்து காணப்படுகிறது. இந்த எட்டு நாடுகளையும் 'அல்பைன் நாடுகள்' என்று அழைப்பர். ஆல்ப்சின் மிகவும் உயரமான மலையான மொன்ட் பிளாங்க் 4,808 மீட்டர் உயரமானது. இது பிரான்சு-இத்தாலி எல்லையில் அமைந்திருக்கிறது.  
இந்த மலைத்தொடர் ஐரோப்பாவின் பெரிய மலைத்தொடர் அமைப்புகளுள் ஒன்று. அல்பைன் பகுதியில் பல சிகரங்கள் கடல் மட்டத்திலிருந்து 4,000 க்கும் அதிகமான மீட்டர் அளவு (13,123 அடி) கொண்டிருக்கிறது. இவை அனைத்தையும் "நான்கு ஆயிரங்கள்" என்று அம்மக்கள் அழைக்கின்றனர். ஆல்ப்ஸ் மலைத்தொடரில் மொத்தம் எண்பத்து இரண்டு சிகரங்கள் 4000 மீட்டர் நீளத்திற்கு மேல் உள்ளது.
# ஆல்ப்ஸ்

## சொற்பிறப்பியல்

ஆல்ப்ஸ் என்னும் ஆங்கில வார்த்தை அல்பஸ் என்னும் லத்தீன் வார்த்தையில் இருந்து பெறப்பற்றது ஆகும். அல்பஸ் என்னும் லத்தீன் வார்த்தைக்கு வெள்ளை என்று பொருள்.  
பொதுவாக ஐரோப்பிய மொழிகளில் அல்ப் (ALP), அல்ம் (alm), அல்ஃப் (albe) அல்லது அல்பெ (alpe) என்னும் பெயர்கள் சிகரங்களின் கீழே உள்ள மேய்ச்சல் நிலங்களைக் குறிக்கிறது. அதனால் "ஆல்ப்ஸ்", என்று மலைகளின் முகடுகளை குறிப்பிடுவது ஒரு தவறான வழக்கம் ஆகும். மலைச் சிகரங்களின் பெயர்கள் நாடு மற்றும் மொழிகள் மூலம் வேறுபடுகிறது. எடுத்துக்காட்டாக, கொம்பு (ஹொர்ன்), கொகெல் (kogel), கிப்ஃபெல் (gipfel) மற்றும் மிதவை (பெர்க்) போன்ற சொற்கள் செருமன் மொழி பேசும் பகுதிகளில் பயன்படுத்தப்படுகின்றன. மோண்ட் மற்றும் மென் துரப்பணம் போன்ற சொற்கள் பிரெஞ்சு மொழி பேசும் பகுதிகளிலும், நம்பத்தகாத (மொன்டெ) அல்லது சிமா (CIMA) போன்ற வார்த்தைகள் இத்தாலிய மொழி பேசும் பகுதிகளிலும் பயன்படுத்தப்படுகின்றன
.  
எந்த மொழியில் என்ன பெயர் வைத்து அழைத்தாலும், நிரந்தர பனியுடன் வெண்மையாக காட்சி அளிப்பதால் அல்பஸ் என்னும் லத்தீன் பெயரே நிலைத்துவிட்டது.
# ஆல்ப்ஸ்

## புவியியல்

முதல் செருமனி வரை வடக்கு நோக்கியும் பின் செருமனியிலிருந்து சுலோவேனியா வரை தெற்காகவும் நீண்டுள்ளது]]
ஆல்ப்சு என்பது மத்திய ஐரோப்பாவின் பிறை வடிவத்திலமைந்த புவியியல் சிறப்பம்சம் கொண்ட மலைத்தொடராகும் , இது மேற்கிலிருந்து கிழக்கு நோக்கி 800 கி.மீ. (500 மைல்) வளைநீளத்திலும் 200 கி.மீ. (120 மைல்) அகலத்திலும் அமைந்துள்ளன.மலை உச்சியின் சராசரி உயரம் 2.5 கி.மீ. (1.6 மைல்) ஆகும் மத்தியதரைக் கடலில் தொடங்கி *போ படுகைக்கு* (po basin) மேலே பிரான்சு வழியாக கிரெனோபிளிலிருந்து கிழக்கு நோக்கி மத்திய மற்றும் தெற்கு சுவிச்சர்லாந்து வரை நீண்டு வியன்னா, ஆஸ்திரியா மற்றும் கிழக்கே ஏட்ரியாட்டிக் கடல் மற்றும் ஸ்லோவேனியா வரைத் தொடர்ந்து செருமனியின் பவேரியா வரைக்கும் பரவியுள்ளது.சியாசோ, சுவிட்சர்லாந்து மற்றும் அல்காவ், பவேரியா போன்ற பகுதிகளில், மலைத் தொடர்களுக்கும் தட்டையான நிலப்பகுதிக்கும் இடையே உள்ள எல்லைகளை தெளிவாகக் கூறுகின்றன; ஜெனீவா போன்ற பிற இடங்களில், எல்லைக் கோடு தெளிவற்று உள்ளது. சுவிஸ், பிரான்ஸ், ஆஸ்திரியா மற்றும் இத்தாலி ஆகியவை மிகப்பெரிய அல்பைன் பனிப் பிரதேசத்தில் உள்ள நாடுகளாகும்.  
ஆல்ப்ஸ் மலைகள் பொதுவாக மேற்கு ஆல்ப்ஸ் எனவும் கிழக்கு ஆல்ப்ஸ் எனவும் இரண்டாகப் பிரிக்கப்பட்டுள்ளன. இத்தாலி, பிரான்சு, சுவிட்சர்லாந்து ஆகிய நாடுகளில் அமைந்துள்ள மலைகள் மேற்கு ஆல்ப்ஸ் எனவும் ஆஸ்திரியா, செருமனி, இத்தாலி, லெய்செஸ்டீன், சுலோவீனியா ஆகியவற்றில் அமைந்துள்ளவை கிழக்கு ஆல்ப்ஸ் எனவும் அழைக்கப்படுகின்றன. மேற்கு ஆல்ப்சில் உள்ள உயரமான மலை மொன்ட் பிளாங்க் ஆகும். கிழக்கு ஆல்ப்சில் உயரமானது பீஸ் பேர்னினா (*Piz Bernina*), இது 4,049 மீ (13,284 அடி) உயரமானது.
# ஆல்ப்ஸ்

## உருவாக்கம்

இந்த மலைகள் ஆப்பிரிக்கா மற்றும் யுரேசியா டெக்டோனிக் அடுக்குகள் நூற்றுக்கணக்கான மில்லியன் ஆண்டுகளுக்கு முன் மோதியதால் உருவாக்கப்பட்டது ஆகும். பூமியின் இரண்டு அடுக்குகள் மோதும் பொழுது ஏற்படும் தீவிர சுருங்குதலினால் கடல் படிவப் பாறைகள் ஒன்றன் மீது மற்றொன்று மோதி உயர் மலைச் சிகரங்களும், மடிப்பு மலைகளும் உருவாகும். இதுபோன்று உருவானதே ஆல்ப்ஸ் மலைத்தொடரும், மோண்ட் பிளாங்க் மற்றும் மேட்டர்ஹார்ன் போன்ற மலை சிகரங்களும் ஆகும். மோண்ட் பிளாங்க் பிரஞ்சு-இத்தாலிய எல்லை பரவியிருக்கின்றது.
# ஆல்ப்ஸ்

## காலநிலை

ஐரோப்பாவின் மொத்த காலநிலையும் ஆல்ப்ஸ் மலைத்தொடரின் காலநிலை பாதிக்கும்.ஆல்ப்ஸ் மலைத்தொடரில் பெய்யும் மழையெ ஐரோப்பாவின் மொத்த காலநிலையும் மாற்றுகின்றது.
# ஆல்ப்ஸ்

## மலைகள் உருவாக்கம் மற்றும் நிலவியல்

நிலவியலாலர்கள் 18 ஆம் நூற்றாண்டில் ஆல்ப்ஸ் ராக் அமைப்புக்களை பற்றி படிக்கத் தொடங்கினார்கள்.அவ்வாராய்ச்சியின் போது அதன் உருவாக்கம் பற்றி பல கருத்துகள் வெளியிட்டனர். 19 ஆம் நூற்றாண்டின் மத்தியில் உள்ள ஜியோசைகிலின்(geosynclines) போன்ற கோட்பாடுகள் மூலம் "மடிந்த" மலை சங்கிலிகள் பற்றி விளக்க பயன்படுத்தினர். ஆனால், 20 ஆம் நூற்றாண்டில் 'டெக்டோனிக் பலகை கோட்பாடு' என்பதையே பரவலாக ஏற்று கொண்டனர்.  
ஆல்ப்ஸ் மலைத்தொடர் உருவாக்கம் (உயர் மலை ஆக்கம்) ஒரு உபகதை(episodic process) செயலாக இருந்தது ஆகும்.சுமார் 300 மில்லியன் ஆண்டுகளுக்கு முன்பு தொடங்கியது என்று நிலவியலாலர்கள் கூறுகின்றனர்.
# ஆல்ப்ஸ்

## மனித வாழ்விடமும்,கலாச்சாரமும்

ஆல்ப்ஸ் மலைத்தொடரில் மனித வாழ்ந்ததற்கான ஆதாரங்கள் பாலியோலித்திக் காலம் வரை பின்னோக்கி செல்கின்றன.தொல்பொருள் ஆராய்ச்சியாளர்கள் 5,000 ஆண்டுகள் பழமையான பதபடுத்தப்பட்ட மனித உடலை, 1991 இல் ஆஸ்திரிய-இத்தாலிய எல்லைப்பகுதியில் ஒரு பனிக்கட்டியின் உள்ளே கண்டுபிடித்தார்கள்.கி.மு. 6 ம் நூற்றாண்டுகளில், 'செல்டிக் லா தேனே' என்னும் கலாச்சாரம் இங்கு நிறுவப்பட்டு உள்ளது.
அல்பைன் பகுதிகள் ஒரு வலுவான கலாச்சார அடையாளத்தை இன்றும் கொண்டுள்ளது.அல்பைன் பகுதிகள் 20 ஆம் நூற்றாண்டின் ஆரம்பத்தில் சுற்றுலாத்துறையினால் வளரத் தொடங்கியது. இரண்டாம் உலக போருக்கு பின்னர் இப்பகுதிகள் பெரிதும் விரிவடைந்தது. எனினும், அல்ப்ஸில் வாழும் மக்கள் பாரம்பரிய தொழிலான விவசாயம்,பாலாடைக்கட்டி தயாரித்தல் (cheesemaking), மற்றும் மரப்பொருட்கள் செய்தல் போன்றவற்றையே பின்பற்றுகிறார்கள். தற்போது இந்த பிராந்தியத்தில் 14 மில்லியன் மக்கள் குடிமக்களாகவும், 120 மில்லியன் மக்கள் ஆண்டு பார்வையாளர்களாகவும் உள்ளனர்.
# ஆல்ப்ஸ்

## சுற்றுலா

சுற்றுலா துறையில் வெளிநாட்டவர்களின் ஆல்ப்ஸ் விஜயம், 19 ஆம் நூற்றாண்டின் ஆரம்பத்தில் தொடங்கியது. இயற்கைக்காட்சிகளை அனுபவிக்கவும், மலைகளில் பயணம் செய்யவும் அதிக அளவில் வந்தனர். கீழ்நோக்கி பனிச்சறுக்கு செய்யும் விளையாட்டு 20 ஆம் நூற்றாண்டின் தொடக்கத்தில் ஆங்கில பார்வையாளர்களிடையே ஒரு பிரபலமான விளையாட்டாக மாறியது.  
இத்தாலியின் பனிச்சறுக்கு, ஸ்கை-லிப்ட் போன்றவை அல்ப்ஸ் பகுதியில் சுற்றுலா கோடை பார்வையாளர்களை கவர்வனவை ஆகும். இத்தாலி ஒரு மில்லியன் ஆண்டு பார்வையாளர்களை கொண்ட உலகின் மிகவும் பிரபலமான சுற்றுலாத்தளமாகும்.  
மேலும் 20 ஆம் நூற்றாண்டின் முதல் பாதியில் ஒலிம்பிக் குளிர்கால விளையாட்டு, ஆல்பைன் பகுதிகளில் மூன்று முறை நடத்தப்பட்டுள்ளன. 1924 குளிர்கால ஒலிம்பிக்ஸ், சாமோனிக்ஸ், பிரான்சில்; 1928 குளிர்கால ஒலிம்பிக்ஸ் , புனித மொறிட்ஸ், சுவிச்சர்லாந்து; மற்றும் 1936 குளிர்கால ஒலிம்பிக்ஸ், கார்மிஷ்-பார்டென்கிர்ஷென்(Garmisch-Partenkirchen), ஜெர்மனி.
# ஆல்ப்ஸ்

## மலைப்பாதைக் கடவு வழிகள்

ஆல்ப்சானது போருக்காகவும் வணிகத்திற்காகவும் கடக்கப்பட்டிருக்கிறது.யாத்திரை செல்வோர், மாணவர்கள் மற்றும் சுற்றுலா வாசிகளாலும் இம்மலைத்தொடர் கடக்கப்பட்டுள்ளது.சாலை வழியாகவும் தொடர் வண்டிகள் மூலமாகவும் கால்நடையாகவும் கடக்கக்கூடிய கடவு (passes) என்றழைக்கப்படும் இவை சமவெளிப்பகுதிகளிலிருந்து பள்ளத்தாக்குகளுடன் கூடிய மலைப்பிரதேச மண்டலங்களுக்கு இட்டுச்செல்கின்றன.இடைக்கால காலத்தில் இம்மலைத் தொடரிலுள்ள முக்கிய வழிகளிலுள்ள மலையுச்சிகளில் சமய உத்தரவுகளால் (religious order) அறவுளிகள் (தீராநோயுற்றோர் கவனிப்பு இல்லம்-hospices) நிறுவப்பட்டது
# ஆல்ப்ஸ்

## மலைப்பாதைக் கடவு வழிகள்

### மலைத்தொடரிலுள்ள மிக முக்கியமான வழிகள்

- கோல் டி டி இஸெரன் மலைப்பாதை (மிக உயரமான மலைப்பாதை)
- ப்ரென்னர் மலைப்பாதை
- மாண்ட்-செனிஸ் மலைப்பாதை
- கிரேட் செயிண்ட் பெர்னார்ட் மலைப்பாதை
- கோல் டி டென்டி மலைப்பாதை
- கோட்டார்ட் மலைப்பாதை
- செம்மரிங் மலைப்பாதை
- சிம்ப்லன் மலைப்பாதை மற்றும்
- ஸ்டெல்வியோ மலைப்பாதை
# ஆல்ப்ஸ்

## நான்காயிரமடி உச்சி முனைகள்

அதிகாரப்பூர்வமாக வெளியிட்டுள்ள பட்டியலின் படி ஆல்ப்சு மலைத்தொடரின் 128 உச்சிமுனைகள் மற்றும் துணை உச்சிகள் கடல் மட்டத்திலிருந்து 4000 மிட்டர் (13,123 அடிகள்) அதற்கு மேற்பட்ட உயர அளவுகளில் பிரான்சு, இத்தாலி, மற்றும் சுவிச்சர்லாந்து ஆகிய நாடகளில் காணப்படுவதாக சர்வதேச மலையேற்ற சம்மேளனம் International Climbing and Mountaineering Federation (UIAA) வரையறுத்துள்ளது.இவ்வமைப்பு 4000 மீட்டர் அதற்கு அதிமான உயரமுள்ள 82 மலையுச்சி முனைகளின் பெயர் பட்டியலை 1994 ல் அதிகாரப்பூர்வமாக வெளியிட்டது.
# ஆல்ப்ஸ்

## நான்காயிரமடி உச்சி முனைகள்

### ஆல்ப்சின் அதிகாரப்பூர்வ உச்சி முனைகள் பட்டியல்

இப்பட்டியலில் 4000 மீட்டர் அதிகமான உயரமுள்ள 82 மலையுச்சிகளை அனைத்துலக மலையேற்ற சம்மேளனம் அதிகாரப்பூர்வமாக வெளிட்டுள்ளது இவற்றுல் 48 சுவிச்சர்லாந்திலும் 45 வலைசிலும் 7 பெர்னிலும் 38 இத்தாலியிலும் பிரான்சில் 25 ம் உள்ளன.
கீழே உள்ள அட்டவணை நான்காயிரம் மீட்டர் உயரம் கொண்ட உச்சி முனைகளையும் அதற்கு குறைந்த உயரம் கொண்ட மலைத்தொடர்களும் நாடுகள் வாரியாக காட்டுகிறது.  
<div>
| நாடு / தொடர் | (Ultras) | - | - | - |
| --- | --- | --- | --- | --- |
# ஆல்ப்ஸ்

## தாதுக்கள்

ஆல்ப்ஸ் மலைத்தொடர் பல்வகை தாதுக்களின் ஆதாரமாக இருப்பதால் ஆயிரக்கணக்கான ஆண்டுகளாக அவை வெட்டி எடுக்கப்படுகின்றன.ஹால்ஸ்டாட் கலாச்சாரத்தில் (புராதனக் கற்காலத்தின் நாகரிகப் பகுதி) கி.மு. 8 முதல் 6 ஆம் நூற்றாண்டுகளில், செல்டிக் பழங்குடியினர் செம்புகளை வெட்டி எடுத்தனர். பின்னர் ரோமானியர்கள் பாட் கஸ்தின் பகுதியில் நாணயங்களுக்காக தங்கத்தை வெட்டினார்கள். ஸ்டீரியாவின் எர்ஜ்பெர்க் எஃகு தொழிற்துறைக்கான உயர்தர இரும்பு தாதுவை வழங்குகிறது.அல்பைன் பிராந்தியத்தில் இங்குலிகம் (cinnabar), சுகந்திக்கல் (amethyst) மற்றும் குவார்ட்ஃசு (quartz) போன்ற படிகங்கள் பரவலாக காணப்படுகின்றன . சுலோவேனியாவில் உள்ள இங்குலியப் படிவுகள் இங்குலிக நிறமிகளுக்கான முக்கிய ஆதாரமாக விளங்குகின்றன.
# ஆல்ப்ஸ்

## மேலும் பார்க்க

- அல்பைன் நாடுகள்
- சப்பானிய ஆல்ப்சு
# சூன் 17

## பிறப்புகள்

- 1239 &ndash; முதலாம் எட்வர்டு, ஆங்கிலேய மன்னர் (இ. 1307)
- 1704 &ndash; ஜான் கே, ஆங்கிலேயப் பொறியியலாளர் (இ. 1780)
- 1800 &ndash; வில்லியம் பார்சன்சு, ஆங்கிலேய-அயர்லாந்து வானியலாளர், அரசியல்வாதி (இ. 1867)
- 1882 &ndash; இகோர் ஸ்ட்ராவின்ஸ்கி, உருசிய இசைக்கலைஞர், இசையமைப்பாளர் (இ. 1971)
- 1883 &ndash; மயிலை சின்னத்தம்பிப் பிள்ளை ராஜா, தமிழக அரசியல்வாதி (இ. 1943)
- 1898 &ndash; மௌ. கொ. எசர், இடச்சு வரைகலைஞர் (இ. 1972)
- 1921 &ndash; மீ. ப. சோமு, தமிழக எழுத்தாளர் (இ. 1999)
- 1939 &ndash; இயன் கிருகரன், இலங்கை-செருமானியத் தொழிலதிபர்
- 1942 &ndash; முகம்மது அல்-பராதிய், நோபல் பரிசு பெற்ற எகிப்திய அரசியல்வாதி
- 1950 &ndash; ப. அருளி, தமிழக சொல்லாய்வறிஞர்
- 1973 &ndash; லியாண்டர் பயஸ், இந்திய டென்னிசு வீரர்
- 1976 &ndash; ஸ்காட் அட்கின்ஸ், ஆங்கிலேய நடிகர்
- 1980 &ndash; வீனஸ் வில்லியம்ஸ், அமெரிக்க டென்னிசு வீராங்கனை
- 1981 &ndash; ஷேன் வாட்சன், ஆத்திரேலியத் துடுப்பாளர்
- 1988 &ndash; ஸ்ரெபனி றைஸ், ஆத்திரேலிய நீச்சல் வீராங்கனை
# சூன் 17

## இறப்புகள்

- 656 &ndash; உதுமான், பாரசீக ஆட்சியாளர் (பி. 577)
- 676 &ndash; இரண்டாம் ஆதேயோதாத்துஸ் (திருத்தந்தை)
- 1631 &ndash; மும்தாசு மகால், சாஜகானின் மனைவி (பி. 1593)
- 1674 &ndash; ஜிஜாபாய், மராத்தியப் பேரரசரின் தாயார் (பி. 1598)
- 1839 &ndash; வில்லியம் பென்டிங்கு பிரபு, பிரித்தானிய இந்தியாவின் 14வது தலைமை ஆளுநர் (பி. 1774)
- 1911 &ndash; ஆஷ் துரை, திருநெல்வேலி மாவட்டத்தின் தற்காலிக ஆட்சியாளர் (பி. 1872)
- 1911 &ndash; வாஞ்சிநாதன், இந்திய விடுதலைப் போராட்ட வீரர் (பி. 1886)
- 1967 &ndash; செகவீர பாண்டியனார், தமிழகத் தமிழறிஞர் (இ. 1886)
- 1996 &ndash; மதுகர் தத்ரேய தேவ்ரஸ், இந்திய அரசியல்வாதி (பி. 1915)
- 2021 &ndash; கென்னத் கவுண்டா, சாம்பியாவின் 1-வது அரசுத்தலைவர் (பி. 1924)
- 2025 &ndash; கோவிந்தசாமி பழனிவேல், மலேசிய-இந்திய அரசியல்வாதி (பி. 1949)
# சூன் 17

## சிறப்பு நாள்

- தந்தையர் தினம் (எல் சால்வடோர், குவாத்தமாலா)
- விடுதலை நாள் (ஐசுலாந்து, டென்மார்க்கிடம் இருந்து 1944)
- ஆக்கிரமிப்பு நாள் (லாத்வியா)
- பாலைவனமாதல் மற்றும் வறட்சிக்கு எதிரான போராட்ட நாள்
# விக்கிப்பீடியா:ஆண்டு நிறைவுகள்/சூன் 17

**சூன் 17**: ஐசுலாந்து &ndash; விடுதலை நாள் (1944)
- 1631 &ndash; **மும்தாசு மகால்** (படம்) பிள்ளைப்பேற்றின் போது இறந்தார். அவரது கணவர் முகலாயப் பேரரசர் ஷாஜகான் அடுத்த 17 ஆண்டுகளுக்கு மும்தாசுக்கான நினைவுச்சின்னமான தாஜ்மகாலைக் கட்டுவதில் முனைந்தார்.
- 1885 &ndash; விடுதலைச் சிலை நியூயார்க் துறைமுகத்தை வந்தடைந்தது.
- 1911 &ndash; செங்கோட்டை வாஞ்சிநாதன் திருநெல்வேலி பிரித்தானிய ஆட்சியாளர் ஆஷ் துரையை சுட்டுக் கொன்று தன்னையும் சுட்டு சாவடைந்தார்.
- 1939 &ndash; பிரான்சில் கடைசித் தடவையாக பகிரங்கமாகக் கழுத்து துண்டிக்கப்பட்டு மரணதண்டனை நிறைவேற்றப்பட்டது.
- 1940 &ndash; எசுத்தோனியா, லாத்வியா, லித்துவேனியா ஆகிய மூன்று பால்ட்டிக் நாடுகளும் சோவியத் ஒன்றியத்தின் கட்டுப்பாட்டினுள் வந்தன. 1991 இலேயே இவை விடுதலை பெற்றன.
- 1953 &ndash; பெர்லினில் கிழக்கு ஜெர்மனி அரசுக்கெதிராக இடம்பெற்ற ஆர்ப்பாட்டம் சோவியத் படைகளினால் நசுக்கப்பட்டதில் நூற்றுக்கணக்கானோர் கொல்லப்பட்டனர்.
- 1967 &ndash; அணுகுண்டு சோதனை: சீனா தனது முதலாவது ஐதரசன் குண்டை வெற்றிகரமாகப் பரிசோதித்ததாக அறிவித்தது.
**மயிலை சின்னத்தம்பிப் பிள்ளை ராஜா** (பி.&nbsp;1883) **வாஞ்சிநாதன்** (இ.&nbsp;1911) **மீ. ப. சோமு** (பி.&nbsp;1921)
# வாஞ்சிநாதன்

**வாஞ்சிநாதன்** (1886 - 17 சூன் 1911) என்பவர் **வாஞ்சி** என்று பிரபலமாக அறியப்பட்டவர்; இவர் இந்திய சுதந்திர போராட்ட ஆர்வலர்களில் ஒருவர் ஆவார். 1911 சூன் 17 அன்று மணியாச்சி தொடருந்து நிலையத்தில் அன்றைய திருநெல்வேலி மாவட்ட ஆட்சியராக இருந்த ராபர்ட் ஆஷ் என்பவரை சுட்டுப் படுகொலை செய்தார். ஆஷ் இந்திய சுதந்திர இயக்கத்தை நசுக்கியதாகவும், இந்தியர்களுக்கெதிராக வன்முறையைப் பயன்படுத்த காவல்துறைக்கு உத்தரவிட்டதாலும், அதற்கு பழி வாங்கவே இதை செய்தார் என ஆவணங்கள் கூறுகின்றன. வாஞ்சிநாதன் பின்னர் தான் கைது செய்வதைத் தவிர்க்க தற்கொலை செய்துகொண்டார். இந்த சம்பவமானது தென்னிந்தியாவில் இந்திய சுதந்திர இயக்கத்தின் குறிப்பிடத்தக்க நிகழ்வுகளில் ஒன்றாகும்.
# வாஞ்சிநாதன்

## வாழ்க்கைச் சுருக்கம்

வாஞ்சிநாதன் 1886 ஆம் ஆண்டு திருவிதாங்கூரின் செங்கோட்டையில் (தற்போது தென்காசி மாவட்டம் தமிழ்நாடு) ஒரு ஏழை இந்துக் குடும்பத்தில் பிறந்தார். இவரது பெற்றோர் ரகுபதி ஐயரும் ருக்மணியும் இவருக்கு சங்கரன் என்று பெயரிட்டனர். சீதாராமய்யாரின் மூத்த புதல்வியான பொன்னம்மாளை மணந்தார். இத்தம்பதியருக்கு ஒரு பெண் குழந்தை பிறந்து, சிறிது காலத்தில் இறந்தது.
# வாஞ்சிநாதன்

## விடுதலைப் போராட்டத்தில் ஈடுபாடு

இந்தியாவில் ஆங்கிலேயர் ஆட்சிக்கு எதிரான நடவடிக்கைகளில் வாஞ்சிநாதன் பங்கேற்றார். ஆங்கிலேயர்களைத் தோற்கடிக்க வன்முறை வழிகளை நாடிய மற்றொரு ஆர்வலரான வேங்கடேச சுப்ரமணிய ஐயரிடம் ஆயுதப் பயிற்சி பெற்றார். நீலகண்ட பிரம்மச்சாரி பாரதியாருடன் "இந்தியா" செய்தித்தாளில் துணை ஆசிரியராகப் பணியாற்றினார். 1908 தின்னவேலி கலவரத்திற்குப் பிறகு, பிரம்மச்சாரி தனது "பாரத மாதா சங்கம்" என்ற அமைப்பில் இளைஞர்களை சேர்த்துக்கொண்டு, பிரித்தானிய ஆட்சிக்கு எதிர்ப்பு தெரிவிக்கும் வகையில் பல்வேறு முறைகளில் பணியாற்றினார். 1908 ஆம் ஆண்டு தின்னவேலி எழுச்சியின் போது, வன்முறை மூலம் கலவரத்தை அடக்க காவல்துறைக்கு உத்தரவு பிறப்பித்தார். குற்றாலத்தில் இந்தியர்கள் குளிக்கத் தடை செய்தார். அவரது செயல்களுக்கு பதிலளிக்கும் விதமாக, புரட்சிகர பிரிவு அவரை படுகொலை செய்ய முடிவு செய்தது. இதற்கு 25 வயதான வாஞ்சிநாதன் தேர்ந்தெடுக்கப்பட்டார். வாஞ்சிநாதன் தனது மேலாடையில் மறைத்து வைத்திருந்த துப்பாக்கியை எடுத்து ஆஷை சுட்டுக் கொன்றார். வாஞ்சிநாதனின் தந்தை அவரது செயல் பிரமாணர்களுக்கு எதிரானது எனக் கருதி உடலை வாங்க மறுத்துவிட்டார். இவரின் உடல் பின்னர் பாளையங்கோட்டை கல்லறையில் அடக்கம் செய்யப்பட்டதாக கூறப்படுகிறது. இவரது சட்டைப் பையில் ஒரு கடிதம் காணப்பட்டது, அதில் அவர் ஆங்கிலேயர்கள் சனாதன தர்மத்தை அழிக்க முற்பட்டதாகவும், ஆங்கிலேயர்களை நாட்டை விட்டு விரட்டியடிக்க தனது பங்கைச் செய்ததாகவும் கூறினார்.  
இந்தப் படுகொலையானது தென்னிந்தியாவில் இந்திய சுதந்திர இயக்கத்தின் குறிப்பிடத்தக்க நிகழ்வுகளில் ஒன்றாகும். மகாத்மா காந்தியால் பரப்பப்பட்ட மிதவாத இயக்கத்திற்கு எதிராக ஆயுதங்களைப் பயன்படுத்துவதை ஆதரித்த புரட்சிகர இயக்கத்தின் எழுச்சியை இது ஆதரித்தது. ஆங்கிலேயர்களின் ஆட்சியின் போது தென்னிந்தியாவில் படுகொலை செய்யப்பட்ட முதல் மற்றும் கடைசி பிரித்தானிய உயர் அதிகாரி ஆஷ் ஆவார். 2010 ஆம் ஆண்டு, தமிழக அரசு செங்கோட்டையில் இவரின் பிறந்த இடத்தில் நினைவிடம் கட்டப்படும் என்று அறிவித்தது. இந்த நினைவிடம் 2013 இல் திறக்கப்பட்டது. பல தெருக்களும், உள்ளாட்சிகளும் இவரது பெயரால் பெயரிடப்பட்டுள்ளது.  
சிதம்பரம் பிள்ளையின் வாழ்க்கையை அடிப்படையாகக் கொண்ட தமிழ்த் திரைப்படமான *கப்பலோட்டிய தமிழன்* (1961) இல், வாஞ்சிநாதனின் வாழ்க்கைச் சம்பவங்கள் காட்சிப்படுத்தப்பட்டன.
# சைவ உணவு

**சைவம்** (*Vegetarianism*) என்பது இறைச்சி (சிவப்பு இறைச்சி, கோழி, கடல் உணவு, பூச்சிகள் மற்றும் வேறு எந்த விலங்கின் சதை) உட்கொள்வதைத் தவிர்ப்பதாகும். விலங்கு அறுப்பின் மூலம் பெறப்படும் அனைத்துத் துணைப் பொருட்களையும் சாப்பிடுவதைத் தவிர்ப்பதும் இதில் அடங்கும். சைவ உணவைப் பின்பற்றும் ஒருவர் **சைவ உணவு உண்பவர்** என்று அழைக்கப்படுகிறார்.  
உணர்வுள்ள விலங்குகளின் உயிருக்கு மரியாதை செலுத்துவதற்காக பலர் இறைச்சி சாப்பிடுவதை எதிர்க்கின்றனர் . இத்தகைய நெறிமுறை உந்துதல்கள் பல்வேறு மத நம்பிக்கைகள் மற்றும் விலங்கு உரிமைகள் ஆதரவின் கீழ் குறியிடப்பட்டுள்ளன. சைவ உணவுக்கான பிற உந்துதல்கள் ஆரோக்கியம் தொடர்பானவையாகவோ, அரசியல், சுற்றுச்சூழல், கலாச்சாரம், அழகியல், பொருளாதாரம், சுவை தொடர்பானவை அல்லது பிற தனிப்பட்ட விருப்பங்களுடன் தொடர்புடையவையாகவோ இருக்கலாம்.
# சுவிற்சர்லாந்து தமிழர்

**சுவிற்சர்லாந்து தமிழர்** எனப்படுவோர் தமிழ்ப் பின்புலத்தைக் கொண்டு சுவிற்சர்லாந்தில் வசிப்பவர்களைக் குறிக்கும். இவர்களில் பெரும்பாலனவர்கள் ஈழப் பிரச்சினை காரணமாக சுவிற்சர்லாந்துக்கு புலம்புகுந்த ஈழத்தமிழர்கள் ஆவார்கள். பெரும்பான்மையான சுவிற்சர்லாந்து தமிழர்கள் தமிழ்த் தேசிய போராட்டத்தில் ஈடுபாடு கொண்டவர்கள். ஆறு மில்லியன் மக்கள் தொகையை கொண்ட சுவிஸ் நாட்டில் ஏறத்தாள 45 000 தமிழர்கள் வசிக்கின்றார்கள் .  
சுவிற்சர்லாந்து தமிழர்களால் ஒருங்கிணைக்கப்பட்டு ஜெனிவாவில் நடைபெற்ற வெல்க தமிழ் எதிர்ப்பு போராட்ட நிகழ்வில் 10 000 மேற்பட்ட தமிழர்கள் கலந்து கொண்டார்கள். பல பிற ஐரோப்பிய நாடுகளில் இருந்துவந்த தமிழர்களும் இதில் அடங்குவர்.
# சுவிற்சர்லாந்து தமிழர்

## அதிகம் வசிக்கும் இடங்கள்

- சூரிச்
- யெனீவா
- Basel-Stadt
- Bern
- Vaud
# சுவிற்சர்லாந்து தமிழர்

## சுவிற்சர்லாந்தில் வசிக்கும் குறிப்பிடத்தக்க தமிழர்கள்

- கே. கல்யாணசுந்தரம்
# மும்தாசு மகால்

**மும்தாஜ் மகால்** (*Mumtaz Mahal*, செப்டம்பர் 1, 1593 &ndash; சூன் 17, 1631) ) தாஜ்மகாலை உருவாக்கிய முகலாயப் பேரரசு மன்னனான ஷாஜகானின் மனைவி ஆவார். இவரது இயற்பெயர் **அர்சுமந்த் பானு பேகம்**, 1593 இல் இந்தியாவில் ஆக்ராவில் பிறந்தவர். இவரது தந்தை பார்சி இனத்தவரான *அப்துல் அசன் அசாஃப் கான்* ஜகாங்கீர் மன்னரின் மனைவியான நூர் ஜகானின் சகோதரர் ஆவார்.  
மும்தாஜ் தனது 19வது வயதில் 1612, மே 10 இல் குர்ராம் என்ற இளவரசனைத் திருமணம் செய்தார். குர்ராம் பின்னர் முகாலாயப் பேரரசின் மன்னனாகி ஷா ஜகான் என்ற பெயரைப் பெற்றார். மும்தாஜ் சாஜகானின் மூன்றாவது மனைவியானாலும் அவருக்கு மிகவும் விருப்பமுடைய மனைவியாயிருந்தார். இவர் மத்தியப் பிரதேசத்தில் உள்ள *பர்ஹான்பூரில்* தனது 14வது மகப்பேறின் போது மரணமானார். இவரது நினைவாக சாஜகானால் கட்டப்பட்ட தாஜ்மகால் நினைவு மண்டபத்தில் மும்தாசின் உடல் இறுதியாக அடக்கம் செய்யப்பட்டது.
# சிங்கப்பூர் தமிழர்

, சீனம், தமிழ், மலாய்.]]
தமிழ் பின்புலத்துடன் சிங்கப்பூரில் வசிக்கும் தமிழர்களை **சிங்கப்பூர் தமிழர்** என்பர். காலனித்துவ காலப்பகுதியில் (1800 களில்) பிரித்தானிய அரசால் வேலை செய்வதற்கென்று தமிழ்நாட்டில் இருந்து அழைத்து செல்லப்பட்டவர்களின் வம்சாவழியினரே, பெரும்பாலான சிங்கப்பூர் தமிழர்கள் ஆவார்கள். கணிசமான தொகையினர் யாழ்ப்பாணத்தில் இருந்தும் இங்கு வரவழைக்கப்பட்டவர்கள்.  
சிங்கப்பூர் சனத்தொகையில் தமிழர்கள் குறிப்பிடத்தக்க சிறுபான்மையினராக இருப்பதால், சிங்கப்பூரில் தமிழ் ஒரு அரச அங்கீகாரம் பெற்ற மொழியாக இருக்கின்றது.
# சிங்கப்பூர் தமிழர்

## சிங்கப்பூர் தமிழ்

சிங்கப்பூர் தமிழர்கள் தங்கள் தாய் மொழியான தமிழை சரிவர உச்சரிக்க தவறுகிறார்கள், அதிலும் இள வயதினரிடையே தமிழ் பேச்சு குறைந்து காணப்படுகிறது, அப்படியே பேசினாலும் உச்சரிப்பில் ஆங்கிலத் தொனி மிதமிஞ்சி இருக்கிறது , ஆங்கிலத்தை பேசும் பொழுது எந்த ஒரு நாட்டின் உச்சரிப்பு சாயலிலும் பேசாமல் தங்களுக்கென்று ஒரு உச்சரிப்பில் பேசுவதை சிங்கிலிஷ் என்று கூறுகிறார்கள் சிங்கப்பூரர்கள். தமிழும் சிங்கப்பூரில் ஒரு தனி உச்சரிப்புக்கு ஆட்படுத்தப்படுகிறது.
# சிங்கப்பூர் செண்பக விநாயகர் கோயில்

**சிங்கப்பூர் செண்பக விநாயகர் கோயில்** என்பது சிங்கப்பூரில் கடற்கரையை ஒட்டிய காத்தோங் என்னும் இடத்தில் அமைந்திருக்கும் பிள்ளையார் கோயில் ஆகும்.
# சிங்கப்பூர் செண்பக விநாயகர் கோயில்

## ஆலய வரலாறு

செண்பக விநாயகர் ஆலயம் 1800 இறுதியில் காத்தோங் என்னுமிடத்தில் அமைக்கப்பட்டதாக வாய்மொழி வரலாறு கூறுகிறது. இப்பகுதியிலிருந்த நீர்த்தேக்கத்தில் ஒரு விநாயகர் சிலை கண்டு எடுக்கப்பட்டது. கண்டெடுக்கப்பட்ட விநாயகர் சிலையை அருகிலிருந்த செண்பக மரத்தடியின் கீழ் வைத்து வழிபட தொடங்கினார்கள்.
# சிங்கப்பூர் செண்பக விநாயகர் கோயில்

## பெயர்க் காரணம்

அவ்வட்டாரத்தில் வாழ்ந்த இலங்கையிலிருந்து வந்த தமிழர்கள் செண்பக மரத்தடியின் கீழ்
இருந்த காரணத்தால் இந்த விநாயகருக்கு *செண்பக விநாயகர்* என்ற காரணப் பெயரும் அமைந்தது. 1875 இலிருந்து இப்பகுதியில், இலங்கையிலிருந்து வந்த *தியாகராஜா எதிர்நாயகம்பிள்ளை* என்பவரும் அப்பகுதியில் வாழ்ந்த இலங்கை தமிழர்களும் சேர்ந்து இந்த செண்பக விநாயகருக்கு
நாள்தோறும் பூஜைகள் செய்து வந்தார்கள். ஆரம்ப காலத்தில் வெட்ட வெளியில் அமர்ந்திருந்த செண்பக
விநாயகருக்கு மரத்தைச் சுற்றி ஒரு சின்னக் கூரை குடிசை அமைத்து அமைத்துள்ளார்கள்.  
இப்போது அமைந்துள்ள *சிலோன் ரோடு*ம் காரணப் பெயராகவே அமைந்தது. இலங்கைத் தமிழர்கள் அதிகமாக இங்கு தங்கியிருந்தனர். மற்றப் பகுதியிலிருந்த செண்பக விநாயகர்
ஆலயம் வருபவர்களுக்கு அறிவிக்க ஓர் அறிவிப்புப் பலகையில் *சிலோன் ரோடு* என்று குறித்து
வைத்தார்கள். அதுவே பிற்காலத்தில், காலவோட்டத்தில் அந்தப் பெயரே நிலைத்துவிட்டது.
# சிங்கப்பூர் செண்பக விநாயகர் கோயில்

## இலங்கைத் தமிழர் சங்கம்

இலங்கை தமிழர் சங்கம் 1909-ஆம் ஆண்டு நிறுவப்பட்டது. 1923இல் இந்த ஆலயத்தின் சார்பில் இலங்கையில் இருந்து வந்த முன்னோடி ஒருவரால் இப்போதுள்ள நிலம் வாங்கப்பட்டது. பிறகு இந்த ஆலயம் இலங்கை தமிழர் சங்க அமைப்பின் அறங்காவர்கள் பொறுப்பின் கீழ் வந்தது. இலங்கை தமிழர் சங்க அமைப்பின் தலைவராக இருந்த வைதியக் கலாநிதி ஜே. எம். ஹண்டி (Dr.J.M.Handy) என்பவரின் நன்கொடையால்
11 ஹாண்டு சாலையில் இலங்கை தமிழர் சங்கக் கட்டிடம் கட்டப்பட்டது.  
பின்னர் 1977-இல் இந்த நிலம் மறுசீரைமப்பு காரணத்தால் அரசாங்கம் கையகப்படுத்தியதால்,
இப்போதிருக்கும் 'பாலிஸ்டர் சாலைக்கு' இலங்கை தமிழர் சங்கம் கொண்டு வரப்பட்டது.
# சிங்கப்பூர் செண்பக விநாயகர் கோயில்

## குடமுழுக்கு

சாதாரணக் கூரையுடன் வேயப்பட்ட ஆலயமாக இருந்த செண்பக விநாயகர் *சோமநாதர் முத்துக் குமாருபிள்ளை* என்பவரின் தலைமையில் செங்கல், சிமெந்துக் கட்டடமாக அமைப்பட்டது. இதன் முதலாவது குடமுழுக்கு 1930 ஜனவரி 3 இல் நடைபெற்றது.  
1939இல் இங்கு நூல் நிலையம், பணியாளர்களுக்கு தங்கும் வசதி ஆகியவை
செய்யப்பட்டன. இந்து சமுதாயத்தினருக்கான சமயக் கல்வியின் தேவைகளைக் கவனத்தில் கொண்டு 1937இல் சமயக் கல்வி வகுப்புக்கள் தொடங்கப்பட்டன. 1940- இல் *செண்பக விநாயகர் ஆலயத் தமிழ்ப் பள்ளி* என்ற பெயரில் பதிவு செய்யப்பட்டு சமய நிகழ்ச்சிகள், வகுப்புகள் நடைபெற்றன.
# சிங்கப்பூர் செண்பக விநாயகர் கோயில்

## உலகப்போரில் கோயில் சேதம்

இரண்டாம் உலகப்போரில் 1942 ஜனவரி 22- ஆம் நாள் ஜப்பானியரின் குண்டு வீச்சால் ஆலயமும் அதன் சொத்துக்களும் சேதமடைந்தன. எனினும் மூலஸ்தான விக்கிரத்திற்குச் சேதம் ஏதும் ஏற்படவில்லை.
# சிங்கப்பூர் செண்பக விநாயகர் கோயில்

## மறு சீரமைப்பு

1955 ஜூலை 7இல் ஆலயத்தின் இரண்டாவது கும்பாபிஷேகம் வெகு விமரிசையாக நடைபெற்றது. அதே ஆண்டில், சண்டேஸ்வரர் சந்நிதி அமைக்கப்பட்டது. 1960 இன் பிற்பகுதியிலிருந்து 1980 வரை, ஆலயத்தின் பல்வேறு மேம்பாட்டுப் பணிகள் தொடர்ந்தன. 1970 ஜனவரியில் ஆலயத்தில் 60 அடி உயர இராஜகோபுரம் கட்டப்பட்டு மூன்றாவது கும்பாபிஷேகம் நடத்தபட்டது. 1983 ஆம் ஆண்டு புதிதாக ஒரு முத்து மணவறை மண்டபம் அமைத்து 1983 இல் 11 நாள் கும்பாபிஷேகம் நடைபெற்றது.  
மூன்று மாடியுடன் பல் நோக்கு மண்டபம், திருமணம் மண்டபம், புதிய ஏழு வகுப்பறைகள், நூலகம் எனப் புதிப்பிக்கப்பட்டு 1989 நவம்பர் 8 இல் திறந்து வைக்கப்பட்டது. பல்வேறு இனமக்களின்
நன்கொடைகளின் மூலம் 72 அடி உயரமும் 5 நிலைக்கொண்ட கோபுரம் கட்டப்பட்டது.
# சிங்கப்பூர் செண்பக விநாயகர் கோயில்

## அமைப்பு

கோயிலில் மூலவராக விநாயகரும் வலது பக்கம் சிவலிங்கமும், இடது பக்கம் மனோன்மணி அம்மையும் இருக்கிறார்கள். ஆலயச் சுற்று வட்டத்தில் வள்ளி தெய்வானையுடன் முருகன் தனி மண்டப ஆலயத்தில் இருக்கிறார்கள். திருச்சபை மண்டபத்தில்
நடராஜரும், சிவகாமி அம்மையும் வீற்றிருக்கிறார்கள். பைரவர், பஞ்ச முக விநாயகர் உடன் உறைகிறார்கள். இராசகோபுரத்தில் விஷ்ணு, விநாயகர், முருகன், சிவன், அம்பாள், பிரம்மா என 159 சிலைகள் இடம் பெற்றுள்ளன.  
ஐந்தாவது மகா கும்பாபிஷேகம் 2003 பெப்ரவரி 7 இல் நடைபெற்றது. சிறப்பு பூஜைகள், பொங்கல், சங்கடஹர சதுர்த்தி, பிரதோஷ விரதம், கார்த்திகை விரதம், சித்ரா பௌர்ணமி, திருவிளக்கு பூஜை, மகோற்சவம், வைரவர் பூஜை, ஆடி வெள்ளி, நவராத்திரி, கந்த சஷ்டி, விநாயகர் சதுர்த்தி போன்ற சிறப்பு விழாக்களும், பூஜைகளும் நடைபெறுகின்றன.
# திருவுந்தியார் (திருவியலூர் உய்யவந்ததேவ நாயனார்)

**திருவுந்தியார்** சைவசித்தாந்த நூல்களுள் ஒன்று; இந்நூல்களுள் தலை சிறந்த சிவஞானபோதத்துக்கு முற்பட்டது. இதனை கீழ்காணும் வெண்பா மூலம் அறியமுடிகிறது.  
"உந்திகளிறு வுயர்போதம் சித்தியார்  
பிந்திருபா உண்மைபிரகாசம் - வந்த அருட்  
பண்புவினா போற்றி கொடிபாசமிலா நெஞ்சுவிடு  
உண்மைநெறி சங்கற்பமுற்று"  
திருவியலூர் உய்யவந்ததேவ நாயனார் இந் நூலை இயற்றினார். 45 பாடல்களில், பதி , பசு , பாசம் என்பவற்றின் இயல்புகளைப் பற்றியும், உயிர்கள் இறைவனுடன் சேருவதற்கான வழிகளைப் பற்றியும் எடுத்தியம்புகிறது. இதற்கு 16 ஆம் நூற்றாண்டில் தோன்றிய உரை ஒன்று உண்டு.  
திருவுந்தியார் = திரு + உந்தி + ஆர் என மூன்றாக பகுக்கலாம். திரு = அருட்சத்தி , உந்தி = பறத்தல், ஆர் = மரியாதை பன்மை விகுதி.  
##### பாடல் - எடுத்துக்காட்டு
1
:அகளமா யாரு மறிவரி தப்பொருள்
:சகளமாய் வந்ததென் றுந்தீபற
:தானாகத் தந்ததென் றுந்தீபற.
இதன் சொற்பிரிப்புப் பதிவு
:அகளமாய் ஆரும் அறிவு அரிது அப்பொருள்
:சகளமாய் வந்தது என்று உந்தீ பற
:தானாகத் தந்தது என்று உந்தீ பற.
2
:பெற்ற சிற்றின்பமே பேரின்பமாம் ஆங்கே
:முற்ற வரும் பரிசு உந்தீ பற
:முளையாது மாயை என்று உந்தீ பற
இதன் பொருள்
:இறைவனை நினைத்துப் பெறும் சிற்றின்பமே பேரின்பம். இதுவே முற்றிய பரிசு. - என்று எண்ணிக்கொண்டு உந்தீ பற - இது ஒருவர் கூற்று.
:இப்படி நினைத்தால் மனத்தில் மாயை பிறக்காது - இதனைப் புரிந்துகொண்டு உந்தீ பற - இது முதலில் சொல்லியவரை வழிமொழியும் கூற்று.
# திருவுந்தியார் (திருவியலூர் உய்யவந்ததேவ நாயனார்)

## உசாத்துணைகள்

- இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
- உய்யவந்ததேவ நாயனார், *திருவுந்தியார் *, மதுரை தமிழ் இலக்கிய மின்பதிப்புத் திட்டம்.
# சிவஞானபோதம்

**சிவஞான போதம்**, மெய்கண்ட சாத்திரங்கள் எனப்படும் சைவ சித்தாந்த சாத்திரங்களுள் முக்கியமானதும், தலை சிறந்ததுமாகும். கி.பி 13 ஆம் நூற்றாண்டில் வாழ்ந்தவரும், திருவெண்ணெய் நல்லூர் என்னும் ஊரைச் சேர்ந்தவருமான மெய்கண்ட தேவர் என்பவர் இயற்றிய இந் நூல், சைவ சித்தாந்தக் கோட்பாடுகளை ஒழுங்கு முறையாக எடுத்துரைக்கிறது. இந்த நூல் பொல்லாப் பிள்ளையார் வணக்கம், அவையடக்கம், மற்றும் இரண்டு அதிகாரங்கள்(பொது அதிகாரம், உண்மை அதிகாரம்), நான்கு இயல்கள்(பிரமாண இயல், இலக்கண இயல், சாதன இயல் பயனியல்), பன்னிரண்டு சூத்திரங்கள் என அமைந்துள்ளது.
# சிவஞானபோதம்

## உசாத்துணைகள்

- இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
- மெய்கண்ட தேவர், *சிவஞானபோதம்*, மதுரை தமிழ் இலக்கிய மின்பதிப்புத் திட்டம்.
# திருக்களிற்றுப்படியார்

**திருக்களிற்றுப்படியார்** சைவ சித்தாந்தக் கோட்பாடுகளை விளக்கும் மெய்கண்ட சாத்திரங்கள் பதினான்கினுள் ஒன்று. இவற்றுட் தலை சிறந்ததான சிவஞான போதத்துக்கு முற்பட்ட இந்த நூலை இயற்றியவர் திருக்கடவூரைச் சேர்ந்த உய்யவந்த தேவநாயனார் ஆவார். இந் நூல் நூறு வெண்பாக்களால் ஆனது. இதற்கு 16 ஆம் நூற்றாண்டில் தோன்றிய உரை ஒன்று உண்டு.
# திருக்களிற்றுப்படியார்

## பெயர்க் காரணம்

இந்நூலாசிரியர் தாழ்ந்த இனத்தவராதலால் முதலில் இவர் செய்த நூல் ஏற்றுக் கொள்ளப்படவில்லை. ஆசிரியர் திருவருளை வேண்டி, தன் நூலைத் தில்லை நடராசப் பெருமான் சந்நிதிக்குச் செல்லும் பஞ்சாக்கரப் படியில் (திருக்களிற்றுப்படி) வைக்க, படியின் இரு பக்கமுள்ள கல்யானைகள் உயிர் பெற்றுத் தம் தும்பிக்கையால் அந்நூலை எடுத்து நடராசப் பெருமானின் திருவடியில் வைக்க, அந்நூலின் சிறப்பை உணர்ந்த அடியவர்கள் அதனை ஏற்றுக் கொண்டனர். அதனாலேயே, அந்நூல் அப்பெயர் பெற்றது என்பது கர்ண பரம்பரையாக வழங்கும் செய்தியாகும்.
# திருக்களிற்றுப்படியார்

## பாடல் - எடுத்துக்காட்டு

:அம்மையப்ப ரேயுலகுக் கம்மையப்ப ரென்றறிக
:அம்மையப்ப ரப்பரிசே வந்தளிப்ப -ரம்மையப்பர்
:எல்லா வுலகுக்கு மப்புறத்தா ரிப்புறத்தும்
:அல்லார்போ னிற்பா ரவர்.
இது திருக்களிற்றுப்படியார் நூலிலுள்ள முதல் வெண்பா.  
**இதன் சொல்பிரிப்பு வடிவம்**  
:அம்மையப்பரே உலகுக்கு அம்மையப்பர் என்று அறிக
:அம்மையப்பர் அப்பரிசே வந்து அளிப்பர் - அம்மையப்பர்
:எல்லா உலகுக்கும் அப்புறத்தார் இப்புறத்தும்
:அல்லார் போல் நிற்பார் அவர்.
# திருக்களிற்றுப்படியார்

## உசாத்துணைகள்

- இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
- உய்யவந்ததேவ நாயனார், *திருக்களிற்றுப்படியார் *, மதுரை தமிழ் இலக்கிய மின்பதிப்புத் திட்டம்.
# சிவஞான சித்தியார்

**சிவஞான சித்தியார்** சைவ சித்தாந்தக் கோட்பாடுகளை விளக்க எழுந்த மெய்கண்ட சாத்திரங்கள் எனப்படும் பதினான்கு நூல்களுள் ஒன்றாகும். சிவஞான போதத்தின் வழி நூலான இதனை இயற்றியவர் அருணந்தி சிவாச்சாரியார் ஆவார். இவர் சிவஞான போதத்தை இயற்றிய மெய்கண்ட தேவரின் மாணவன். இந்நூல் எழுதப்பட்ட ஆண்டு சாலிவாகனம் 1175 (பொஊ 1253).  
பரபக்கம், சுபக்கம் என இரண்டு பகுதிகளைக் கொண்டது இந்த நூல். சைவ சித்தாந்தத்துடன் முரண்படுகின்ற புறச்சமயக் கொள்கைகளை மறுத்துச் சித்தாந்தக் கொள்கைகளை நிலை நாட்ட முயல்வதே *பரபக்கம்* என்னும் பகுதியின் நோக்கம். *சுபக்கம்* சிவஞான போதத்தின் 12 சூத்திரங்களை பன்னிரண்டு அத்தியாயங்களாக விரித்து எழுதப்பட்ட பகுதி. பரபக்கம், 301 பாடல்களாலும், சுபக்கம், 328 பாடல்களாலும் ஆனது.
# சிவஞான சித்தியார்

## உசாத்துணைகள்

- இராசமாணிக்கனார். மா., *சைவசமய வளர்ச்சி*, பூங்கொடி பதிப்பகம், மயிலாப்பூர், சென்னை, மூன்றாம் பதிப்பு: டிசம்பர் 1999 (முதற்பதிப்பு: 1958)
# வரிசைமாற்றம்

கணிதத்தில் **வரிசைமாற்றம்** (Permutation), சேர்மானம் (Combination) என்ற இரண்டு அடிப்படைக் கருத்துக்கள் பல நூற்றாண்டுகளாகப் புழக்கத்தில் இருந்து வருகின்றன. ஒரு கணத்தின் உறுப்புக்களை ஒரு வரிசையில் அடுக்கி வைத்துப் பின் அவ்வரிசையில் உள்ள உறுப்புகளை மாற்றி அடுக்கி அமைத்தால் இம்மாறுதல் ஒரு *வரிசைமாற்றம்* அல்லது *வரிசை மாற்றல்* எனப்படும். மாற்றிக்கிடைத்த வரிசை அமைக்கும் *வரிசைமாற்றம்* என்றே பெயர். வரிசை அல்லது அடுக்கு என்ற கருத்தையே கொண்டு வராமல் கணத்திலிருந்து ஒரு குறிப்பிட்ட எண்ணிக்கையில் உறுப்புக்களைத் தேர்ந்தெடுத்தால் இச்செயல் ஒரு *சேர்வு* எனப்படும். இச்செயலினால் கிடைக்கும் உட்கணத்திற்கும் *சேர்வு* என்றே பெயர். வரிசை மாற்றத்தில் எவ்வுறுப்புக்குப் பக்கத்தில் எவ்வுறுப்பு உள்ளது என்பது வரிசையின் அமைப்புக்கு முக்கியம். ஆனால் சேர்வுக்கு இந்த அடுக்கம் முக்கியம் இல்லை எவை எவை பொறுக்கப்படுகின்றன (தேர்வு பெறுகின்றதன) என்பது மட்டும்தான் முக்கியம். A,B,C என்று மூன்று உறுப்புகள் இருந்தால், வரிசை மாற்றத்தில் ABC, ACB, CBA ஆகிய மூன்றும் வெவ்வேறு வரிசைமாற்றங்கள், ஆனால் சேர்வில் அவை ஒன்றே (அதே மூன்று உறுப்புகள்தான் பொறுக்கப்பட்டுள்ளன).  
இவ்விரண்டு கருத்துக்களான விதைகளிலிருந்து சிறுசிறு செடிகளாகப் பல வேறுபட்ட இடங்களில் வேரூன்றி முளைத்து 19ம் நூற்றாண்டில் பெரிய ஆலமரமாகப் பரவி அதன் விழுதுகள் புள்ளியியல், இயற்பியல், வேதியியல், இயலறிவியல்கள் இன்னும் பற்பல அறிவியல் பிரிவுகளிலும் இன்றியமையாத கணிதக் கரணமாகப் பயன்படத் தொடங்கின. இருபதாவது நூற்றாண்டில் அவ்விழுதுகளும் எல்லா பயன்பாடுகளும் ஒன்றுசேர்க்கப் பட்டு இன்று கணிதத்தில் சேர்வியல் (Combinatorics) என்ற ஒரு மிகப்பெரிய அடிப்படைப் பிரிவாகத் திகழ்கிறது. இக்கட்டுரையில் வரிசைமாற்றம் என்ற அடிக் கருத்தைப் பார்ப்போம்.
# வரிசைமாற்றம்

## எடுத்துக்காட்டு வழியாக ஒரு முன்னுரை

டி.என்.ஏ (DNA) தொடரில் A, C, T, G என்ற நான்கு குறிகள் உள்ளன. இவைகளிலிருந்து TGA போன்ற மூன்றுகுறித் தொடர்கள் மட்டும் வரக்கூடியன யாவை? அவை எத்தனை? இவ்விரண்டு கேள்விகளுக்கும் விடை சொல்லவும் இதைப்போன்ற பற்பல எண்ணிக்கைப் பற்றிய கேள்விகளையும் அலசி விடைகாணுவதே வரிசைமாற்றக் கோட்பாட்டின் நோக்கம்.  
எடுத்துக்காட்டாக, முக்குறித் (மூன்றுகுறித்) தொடர்கள் தேவைப்படுவதால், முதலில் மூன்று இடங்களும் காலியாக (வெற்றாக) இருப்பதாகக் கொள்வோம். அந்த மூற்று வெற்று இடங்களை, நம்மிடம் உள்ள நான்கு குறிகளில் ஏதாவது மூன்றால் நிரப்பவேண்டும் என்றும் கொள்வோம். இப்பொழுது முதல் வெற்று இடத்தை எடுத்துக்கொண்டால், அதனை நான் குறிகளில் *ஏதாவது* ஒன்றால் நிரப்பலாமாதலால், அவ்வெற்று இடத்தை நிரப்ப நான்கு வெவ்வேறு வழிகளுள்ளன. அவ்விதம் ஏதாவது ஒன்றால் **நிரப்பிய பிறகு**, இரண்டாவது இடத்தை (ஒரே குறி மீண்டும் வரலாகாது என்பதால்) இதர மூன்று குறிகளில் ஏதேனும் ஒன்றால் நிரப்பலாமாதலால், இரண்டாவது இடத்தை நிரப்ப மொத்தம் மூன்று வழிகளுள்ளன. ஆனால் முதல் இடத்தை நிரப்பும் *ஒவ்வொரு* வழிக்கும் இரண்டாவது இடத்தை நிரப்ப மூன்று வழிகள் உள்ளன. ஆகவே முதல் இரண்டு இடத்தை நிரப்ப <math>4 \times 3</math> = 12 வழிகள் உள்ளன. இப்பொழுது அடுத்ததாக மூன்றாவது இடத்தை நிரப்ப, இரண்டே இரண்டு குறிகள் மட்டுமே மிஞ்சியிருப்பதால், இரண்டே வழிகள் தானுள்ளன. ஆக, முதல் மூன்று இடங்களையும் நிரப்ப <math>12 \times 2 = 24</math> வழிகளுள்ளன. இந்த 24ம் கீழே பட்டியலிடப்பட்டுள்ளன:  
::{|
|-
| ATC
| TCG
| CGA
| GAT
|-
| ACT
| TGC
| CAG
| GTA
|-
| ATG
| TCA
| CGT
| GAC
|-
| AGT
| TAC
| CTG
| GCA
|-
| ACG
| TGA
| CAT
| GTC
|-
| AGC
| TAG
| CTA
| GCT
|}
# வரிசைமாற்றம்

## வரிசைமாற்றங்களின் எண்ணிக்கை

முன்னுரையில் உள்ள ஏரண (தர்க்க) வழியிலேயே சென்று நாம் கீழேயுள்ள அடிப்படைத் தேற்றத்தை நிறுவிவிடலாம்:  
*n* பொருள்களிலிருந்து எடுக்கப்பட்ட *r*-பொருள் வரிசைமாற்றங்களின் எண்ணிக்கை  
:<math>n(n - 1)(n - 2) ....(n -[r - 1]),\,</math>  
:= <math>n (n-1) (n-2) ... (n-r+1) \,</math> = <math>\frac{n!}{(n-r)!} \,</math>.  
இதற்குக்குறியீடு: <math>P(n, r) \,</math> அல்லது <math>(n)_r \,</math> அல்லது <math> P_r^n \,</math>  
இதனால் <math>P(n,1) = (n)_1 = n. \,</math>  
:<math>P(n,n) = (n)_n = n! \,</math> = " <math>n \,</math>- பொருள்களைக் கொண்டு" பெறவல்ல எல்லா வரிசைமாற்றங்களின் எண்ணிக்கை.
# வரிசைமாற்றம்

## பல்லுறுப்புக் கெழு

ஒரே மாதிரியான <math>\alpha_1 \,</math> பொருள்களும், ஒரேமாதிரியான <math>\alpha_2 \,</math> பொருள்களும், .... , ஒரேமாதிரியான <math>\alpha_n \,</math> பொருள்களும் ஒரு கணம் கொண்டிருந்தால், அக்கணத்தின் எல்லாப் பொருள்களின் வரிசைமாற்றமங்களின் எண்ணிக்கையைக் கீழே உள்ள சமன்பாடு குறிப்பிடுகின்றது.  
:<math>\frac{(\alpha_1+\alpha_2+...+\alpha_n)!}{\alpha_1!\alpha_2! ... \alpha_n!} \,</math>.  
இதற்குப் பல்லுறுப்புக் கெழு என்று பெயர். மொத்த உறுப்புகள் <math>(\alpha_1+\alpha_2+...+\alpha_n) \,</math> என்பது தெளிவு. ஆனால் ஏன் <math>(\alpha_1!\alpha_2! ... \alpha_n!) \,</math> என்பதால் வகுக்கிறோம் என்றால், ஒரே மாதிரியான <math>\alpha_1 \,</math> பொருட்கள் உள்ளதால், அவை தமக்குள் <math>\alpha_1! \,</math> வரிசை மாற்றங்களாக அமையலாம், ஆகவே அவற்றால் மொத்த வரிசைமாற்றங்களில் இருந்து வகுக்க வேண்டும். அதே போலவே <math>\alpha_2! \,</math>, <math>\alpha_3! \,</math>... <math>\alpha_n! \,</math>முதலானவையும்.  
**எ.கா.**: இரு திரட்சி அல்லது இருபரிமாணத் தளத்தில் (a,b) என்ற புள்ளியில் a, b இரண்டும் முழு எண்களானால், அது *முழுஎண்சன்னல்* புள்ளி எனப்பெயர் பெறும். தொடக்கப்புள்ளி (0,0) இல் இருந்து (3,4) என்ற சன்னல் புள்ளிக்கு முழுஎண் சன்னல்புள்ளிகள் வழியாகப்போகும் குறைந்த தொலைவுடைய வழிகள் எத்தனை என்று கேட்பதாக வைத்துக்கொள்வோம். பல்லுறுப்புக் கெழு கருத்தைக்கொண்டு இதற்கு விடை சொல்லலாம். ஒவ்வொரு வழியும் மூன்று முறை x-ஆயத்திற்கு இணையாகவும், நான்கு முறை y-ஆயத்திற்கு இணையாகவும் போகவேண்டியுள்ளது. xyyxyxy என்ற ஒரு வழி படிமத்தில் காட்டப்பட்டுள்ளது. இப்படி எத்தனை வழிகளுள்ளன? மூன்று xம் நான்கு yம் கொண்ட வரிசைமாற்றங்களின் எண்ணிக்கை  
::<math>\frac{7!}{(3!)(4!)} \,</math> = 35.
# வரிசைமாற்றம்

## கணக்கோட்பாட்டில் முடிவுறுகணத்தின் வரிசைமாற்றம்

கணக்கோட்பாட்டில், ஒரு முடிவுறு கணம் S இன் வரிசைமாற்றம் என்பது S இன் மேல் வரையறுக்கப்பட்ட **இருவழிக்கோப்பு**.  
<math>S = \{1, 2, 3, 4, 5, 6\} \,</math> என்று கொள்வோம். <math> \sigma : S \mapsto S \,</math> ஒரு இருவழிக்கோப்பு என்றும், <math>\sigma(1) = 5, \sigma(2) = 3, \sigma(3) = 2, \sigma(4) = 4, \sigma(5) = 6, \sigma(6) = 1 \,</math> என்றும் கொள்வோம். இதையே வேறுவிதமாகவும் எழுதுவது உண்டு:  
:<math>\sigma \,</math> = <math>\begin{pmatrix}1 & 2 & 3 & 4 & 5 & 6\\5 & 3 & 2 & 4 & 6 & 1\end{pmatrix} \,</math>.  
மேல் வரியில் இயல்பு வரிசையும், கீழ்வரியில் மாற்றப்பட்ட வரிசையும் காட்டுகிறது.
# வரிசைமாற்றம்

## சுழல்முறையில் வரிசைமாற்றங்கள்

இதை இன்னும் சுருக்கி **சுழல் முறையில்** எழுதலாம்: <math>\sigma</math> = (156)(23)(4)  
அதாவது <math>\sigma</math> என்ற வரிசைமாற்றத்தின் செயல்பாட்டினால் உறுப்பு 1 உறுப்பு 5க்கும், உறுப்பு 5 உறுப்பு 6 க்கும் உறுப்பு 6 உறுப்பு 1 க்கும் போவதைத்தான் (156) என்ற சுழல் காட்டுகிறது. இதேமாதிரி 2, 3க்கும், 3, 2க்கும் எடுத்துச்செல்லப்படுவதை (23) என்ற சுழல் காட்டிக் கொடுக்கிறது. 4, 4க்கே போவதால் அது ஒரு ஓருறுப்புச் சுழலாக இருக்கிறது. ஆக இம்மூன்று சுழல்களின் கூட்டுப்பயன் தான் <math>\sigma</math> என்ற வரிசைமாற்றத்தின் மறுக்குறியீடு.  
இவ்விதம் எந்த வரிசைமாற்றத்தையும் சுழல்முறையில் குறிகாட்ட (represent) முடியும்.மேலேயுள்ள <math>\sigma</math> வை (156)(23)(4)என்ற சுழல் முறையில் குறிகாட்டும்போது, (321) என்ற சுழலமைப்பில் சுழல்கள் உள்ளன. இதே சுழலமைப்புக் கொண்ட பல வரிசைமாற்றங்கள் இருக்கக்கூடும்.  
**எ.கா**.: (165)(24)(3); (243)(14)(5) மற்றும் பல.  
வேறு சுழலமைப்பிலும் வரிசைமாற்றங்கள் இருக்கக்கூடும்.  
**எ.கா**.: (23)(15)(46): சுழலமைப்பு(222).  
(142)(3)(5)(6): சுழலமைப்பு (3111). இன்னும் பல.  
6 பொருள்களைக்கொண்டு அமையப்படும் வரிசைமாற்றங்களில் எத்தனை வரிசைமாற்றங்கள் ஒரு குறிப்பிட்ட சுழலமைப்பு கொண்டதாக இருக்கமுடியும்? உதாரணமாக, மூன்று சுழல்கள் கொண்ட எத்தனை வரிசைமாற்றங்கள் உண்டு? விடை:225. முதல் வகை ஸ்டர்லிங் எண்கள் இவ்வெண்ணிக்கைகளைத் தருகின்றன.
# வரிசைமாற்றம்

## சுழல்களைப்பற்றிய வரையறைகள்

S = {a_1, a_2, ..., a_n} என்று கொள்வோம். இதனுடைய வரிசைமாற்றம் ஒவ்வொன்றும் <math>\sigma: S \mapsto S</math> என்ற இருவழிக்கோப்பு. இதை சுழல்முறையில் குறிகாட்ட, ஏதாவது ஒரு உறுப்பிலிருந்து தொடங்கு. a_1 இலிருந்து தொடங்குவோம். அது <math>\sigma(a_1)</math> க்குப்போகிறது.இது <math>\sigma(\sigma(a_1))</math> = <math>\sigma^2(a_1)</math> க்குப்போகிறது.ஆக,  
:<math>a_1 \rightarrow \sigma(a_1) \rightarrow \sigma^2(a_1) \rightarrow ....\rightarrow \sigma^{k_1}(a_1)= a_1</math>.  
இங்கு இந்தச்சுழலின் நீளம் k_1.  
<math>\sigma(a_1), \sigma^2(a_1), ..., \sigma^{k_1}(a_1)</math> இவைகள் *n* உறுப்புகளையும் கொண்டுவிட்டால், இத்திரிபில் மொத்தமே ஒரு சுழல்தான். இல்லாவிட்டால், இவைகளில் இல்லாத ஒரு உறுப்பிலிருந்து தொடங்கி மேற்படி செயல்பாட்டைத் திரும்பச்செய். எல்லாஉறுப்புகளும் சுழல்களுக்குள் வரும் வரையில் இதையே தொடர்ந்து செய்தால், கடைசியில் கீழுள்ளபடி ஒரு சுழற்பிரிவு கிடைக்கும்:  
:நீளம் 1 உள்ள <math>j_1</math> சுழல்கள்,  
:நீளம் 2 உள்ள <math>j_2</math> சுழல்கள்,  
:... ...  
:நீளம் k உள்ள <math>j_k</math> சுழல்கள்.  
ஆக, <math>\sigma</math> வின் சுழலமைப்பை இப்படிச்சொல்வது வழக்கம்: <math>1^{j_1}2^{j_2}...k^{j_k}</math>.  
கட்டாயம் <math>1j_1 + 2j_2 + ... +kj_k = n.</math>  
இந்த சுழலமைப்பையுள்ள வரிசைமாற்றங்களின் எண்ணிக்கை (தேற்றத்தின்படி) <math>\frac{n!}{1^{j_1}2^{j_2}...k^{j_k}{j_1}!{j_2}!...{j_k}!}</math>  
**எ.கா**.: <math>\sigma = \begin{pmatrix}1 & 2 & 3 & 4 & 5 & 6 & 7 & 8 & 9\\4 & 9 & 6 & 5 & 1 & 3 & 7 & 8 & 2\end{pmatrix}</math>.  
இதன் சுழல்முறைக்குறிகாட்டி: (145)(29)(36)(7)(8)  
சுழலமைப்பு: 32211 அல்லது <math>32^21^2</math>  
இந்த சுழலமைப்பிலுள்ள எல்லா வரிசைமாற்றங்களின் எண்ணிக்கை = <math>\frac{9!}{1^2.2^2.3.1!.2!.2!} </math> = 7,560.
# வரிசைமாற்றம்

## வரிசைமாற்றங்களின் சேர்வை

n உறுப்புகள் உள்ள ஒரு கணத்தின் எல்லா வரிசைமாற்றங்களையும் ஒன்றுக்கொன்று சேர்க்கக்ககூடிய சேர்வை விதி ஒன்றிருக்கிறது.அதாவது,
{1,2,3,4,5} என்ற 5-கணத்தை எடுத்துக் கொள்ளுவோம்.  
::<math>\sigma = \begin{pmatrix}1 & 2 & 3 & 4 & 5\\
5 & 4 & 3 & 1 & 2
\end{pmatrix}</math>  
::<math>\tau = \begin{pmatrix}1 & 2 & 3 & 4 & 5\\
2 & 4 & 5 & 1 & 3
\end{pmatrix}</math>  
என்றால்,  
::<math>\sigma \circ \tau = \begin{pmatrix}1 & 2 & 3 & 4 & 5\\
4 & 1 & 2 & 5 & 3
\end{pmatrix}</math>  
அதாவது, முதலில் <math>\tau</math>; பிறகு <math>\sigma</math>. வேறுவிதமாகச் சொன்னால், சேர்வை வலமிருந்து இடம் போகிறது.
<math>\sigma \circ \tau</math> வை <math>\sigma\tau</math> என்றே எழுதவும் செய்யலாம்.
# வரிசைமாற்றம்

## சமச்சீர் குலம்

<math>n</math> பொருள்களின் வரிசைமாற்றங்கள் எல்லாம் அடங்கிய கணம் <math>S_n</math> என்று குறிக்கப்படும். இதனில் <math>n!</math> வரிசைமாற்றங்கள் உள்ளன. இது மேலே வரையறுக்கப்பட்ட சேர்வைக்கு குலம் ஆகிறது. இது **n பொருள்களின் சமச்சீர் குலம்** (Symmetric Group on n objects) எனப்படும். இது <math>n!</math> உறுப்புகள் கொண்ட ஒரு முடிவுறு குலம். ஒரு பொருள்களையும் இடம் மாற்றாத முற்றொருமை வரிசைமாற்றம் தான் இந்த குலத்தின் முற்றொருமை உறுப்பு ; அதாவது,  
:: <math>e = \begin{pmatrix}1 & 2 & 3 &\dots & n\\
1 & 2 & 3 &\dots & n
\end{pmatrix}</math>.  
மற்றும் ஒவ்வொரு வரிசைமாற்றத்திற்கும் எளிதில் அதனுடைய நேர்மாற்றைத் தெரிந்துகொள்ள முடியும்.  
எ.கா. ::<math>\sigma = \begin{pmatrix}1 & 2 & 3 & 4 & 5\\
5 & 4 & 3 & 1 & 2
\end{pmatrix}</math> என்றால் அதன் நேர்மாறு  
= <math>\sigma^{-1} = \begin{pmatrix}1 & 2 & 3 & 4 & 5\\
4 & 5 & 3 & 2 & 1
\end{pmatrix}</math>
# இருபா இருபது

சைவ சித்தாந்த உண்மைகளைக் கூறும் மெய்கண்ட சாத்திரங்களுள் ஒன்றாகிய **இருபா இருபஃது** 20 பாடல்களை மட்டுமே கொண்ட ஒரு சிறு நூலாகும். அருணந்தி சிவாச்சாரியார் எழுதிய இந் நூல், அருணந்தியாரின் கேள்விகளுக்கு அவர் குருவான மெய்கண்ட தேவர் பதிலளிப்பது போன்ற ஒரு வினா விடை நூலாக அமைந்துள்ளது. இஃது ஆணவம், கன்மம், மாயை ஆகிய மும்மலங்களினதும் இயல்புகளை விளக்குகிறது. இந்நூல் எழுதப்பட்ட ஆண்டு சாலிவாகனம் 1176 (பொஊ 1254).  
இந்த நூலுக்கு இரண்டு பழைய உரைநூல்கள் உள்ளன.
1. 1488-ல் மதுரை-சிவப்பிரகாசர் என்பவரால் எழுதப்பட்ட இருபா இருபது உரை
1. 1677-ல் திருவாடுதுறை நமசிவாயத் தம்பிரான் எழுதிய உரை
# சூன் 18

## பிறப்புகள்

- 1799 &ndash; வில்லியம் இலாசல், ஆங்கிலேய வானியலாளர், வணிகர் (இ. 1880)
- 1816 &ndash; ஜங் பகதூர் ராணா, நேப்பாள மன்னர் (இ. 1877)
- 1882 &ndash; கியார்கி திமித்ரோவ், பல்கேரியாவின் 32வது பிரதமர் (இ. 1949)
- 1908 &ndash; கக்கன், தமிழக அரசியல்வாதி (இ. 1981)
- 1918 &ndash; உபைதுல்லா, மலேசியத் தமிழ் அரசியல்வாதி (இ. 2009)
- 1920 &ndash; சின்ன அண்ணாமலை, இந்திய விடுதலைப் போராட்ட வீரர், அரசியல்வாதி (இ. 1980)
- 1924 &ndash; கோபுலு, தமிழக ஓவியர் (இ. 2015)
- 1926 &ndash; ஆலன் சாந்தேகு, அமெரிக்க வானியலாளர், அண்டவியலாளர் (இ. 2010)
- 1941 &ndash; பஞ்சு அருணாசலம், தமிழகத் திரைப்பட இயக்குநர், பாடலாசிரியர் (இ. 2016)
- 1942 &ndash; தாபோ உம்பெக்கி, தென்னாப்பிரிக்காவின் 23வது அரசுத்தலைவர்
- 1948 &ndash; ஹரிலால் காந்தி, இந்திய அரசியல்வாதி, மகாத்மா காந்தியின் மூத்த மகன் (பி. 1888)
- 1949 &ndash; லேக் காச்சின்ஸ்கி, போலந்தின் 4வது அரசுத்தலைவர் (இ. 2010)
- 1959 &ndash; கெயில் வாசு ஒக்சலேட், கனடிய நிதி எழுத்தாளர், ஊடகவியலாளர்
- 1960 &ndash; தியாகராஜா மகேஸ்வரன், இலங்கை அரசியல்வாதி (இ. 2008)
- 1962 &ndash; இலிசா ராண்டால், அமெரிக்க இயற்பியலாளர்
- 1965 &ndash; த. சதீஷ்குமார், தமிழக எழுத்தாளர்.
- 1986 &ndash; ரிச்சர்ட் மேடன், இசுக்கொட்டிய நடிகர்
# சூன் 18

## இறப்புகள்

- 1753 &ndash; கிளாடு பிரான்சுவா ஜெப்ராய், பிரான்சிய வேதியியலாளர் (பி. 1729)
- 1858 &ndash; ராணி லட்சுமிபாய் (*ஜான்சிராணி*), இந்திய விடுதலைப் போராட்ட வீராங்கனை (பி. 1835)
- 1922 &ndash; யாகோபசு காப்தேயன், டச்சு வானியலாளர் (பி. 1851)
- 1928 &ndash; ருவால் அமுன்சென், நோர்வே விமான ஓட்டி, நாடுகாண் பயணி (பி. 1872)
- 1936 &ndash; மாக்சிம் கார்க்கி, உருசிய புதின எழுத்தாளர் (பி. 1868)
- 1972 &ndash; மில்டன் இலாசெல் குமாசன், அமெரிக்க வானியலாளர் (பி. 1891)
- 1977 &ndash; பள்ளியகரம் நீ. கந்தசாமிப் புலவர், தமிழகப் புலவர் (பி. 1898)
- 1980 &ndash; சின்ன அண்ணாமலை, இந்திய விடுதலைப் போராட்ட வீரர், அரசியல்வாதி (பி. 1920)
- 2009 &ndash; அலி அக்பர் கான், இந்துத்தானி இசைக் கலைஞர் (பி. 1922)
- 2010 &ndash; ஜோசே சரமாகூ, நோபல் பரிசு பெற்ற போர்த்துக்கீச புதின எழுத்தாளர் (பி. 1922)
- 2011 &ndash; பிரெடிரிக் சிலுபா, சாம்பியாவின் 2வது அரசுத்தலைவர் (பி. 1943)
- 2014 &ndash; இஸ்டெபனி குவோலக், அமெரிக்க வேதியியலாளர், பொறியியலாளர் (பி. 1923)
- 2021 &ndash; மில்கா சிங், இந்தியத் தடகள விளையாட்டு வீரர் (பி. 1929)
# சூன் 18

## சிறப்பு நாள்

- மனித உரிமைகள் நாள் (அசர்பைஜான்)
# விக்கிப்பீடியா:ஆண்டு நிறைவுகள்/சூன் 18

**சூன் 18**:
- 1815 &ndash; நெப்போலியப் போர்கள்: வாட்டர்லூ சமரில் நெப்போலியன் பொனபார்ட் வெல்லிங்டன் பிரபுவினால் தோற்கடிக்கப்பட்டதை அடுத்து நெப்போலியன் பிரான்சின் அரசாட்சியை இரண்டாம் தடவையாகவும், இறுதியாகவும் இழந்தான்.
- 1858 &ndash; சார்லஸ் டார்வின் தனது படிவளர்ச்சிக் கொள்கை பற்றிய முடிவுகளுக்கு ஒப்பான ஆய்வு அறிக்கைகளை ஆல்ஃவிரடு அரசல் வாலேசுவிடம் இருந்து பெற்றார். இதனை அடுத்து டார்வின் தனது ஆய்வு அறிக்கைகளை வெளியிட வேண்டி வந்தது.
- 1928 &ndash; வானோடி அமேலியா ஏர்ஃகாட் அத்திலாந்திக்குப் பெருங்கடலை விமானத்தில் கடந்த முதல் பெண் என்ற சாதனையை ஏற்படுத்தினார்.
- 1946 &ndash; சமூகவுடைமைவாதி ராம் மனோகர் லோகியா போத்துக்கீசருக்கு எதிராக கோவாவில் நேரடி நடவடிக்கை எடுக்கக் கோரினார்.
- 1953 &ndash; 1952 எகிப்தியப் புரட்சி முடிவுக்கு வந்தது. முகமது அலி வம்சம் ஆட்சியில் இருந்து அகற்றப்பட்டு எகிப்து குடியரசாக அறிவிக்கப்பட்டது.
- 1983 &ndash; சாலஞ்சர் விண்ணோடம்: **சாலி றைட்** (படம்) விண்ணுக்குச் சென்ற முதல் அமெரிக்கப் பெண் என்ற சாதனையை ஏற்படுத்தினார்.
**பி. கக்கன்** (பி.&nbsp;1920, இ. 1908) **கோபுலு** (பி.&nbsp;1924) **பஞ்சு அருணாசலம்** (பி.&nbsp;1921)
# உண்மை விளக்கம்

**உண்மை விளக்கம்** என்பது, மெய்கண்ட சாத்திரங்கள் என வழங்கப்படும் சைவ சித்தாந்த நூல்களுள் ஒன்றாகும். இது, சிவஞான போத ஆசிரியரான மெய்கண்ட தேவரின் 49 மாணவர்களில் ஒருவரான திருவதிகை என்னும் ஊரைச் சேர்ந்த மனவாசகம் கடந்தார் என்பவரால் இயற்றப்பட்டது. வினா விடை வடிவில் அமைந்த இந்நூல் 53 வெண்பாப் பாடல்களால் ஆனது. இந்நூல் எழுதப்பட்ட ஆண்டு சாலிவாகனம் 1177 (பொஊ 1255).
# சிவப்பிரகாசம் (நூல்)

**சிவப்பிரகாசம்** என்பது 14 சைவ சித்தாந்த சாத்திரங்களுள் ஒன்றாகும். 14 சைவ சித்தாந்த சாத்திர நூல்களுள் எட்டு நூல்களை இயற்றிய உமாபதி சிவாச்சாரியாரே இதன் ஆசிரியராவார். இந் நூல் சைவ சித்தாந்தக் கோட்பாடுகளை நூறு விருத்தப் பாடல்களால் விளக்குகின்றது. இந்த நூலுக்கு முதல்நூல் சிவஞான போதம். வழிநூல் சிவஞான சித்தி. இது சார்புநூல். இந்நூல் எழுதப்பட்ட ஆண்டு சாலிவாகனம் 1228 (பொஊ 1306).  
வடமொழி உபநிடதக் கருத்துகளை இந்த நூல் தெளிவாக்குகிறது.  
இந்த நூலுக்குப் பல உரைநூல்கள் உள்ளன. அவை:திருக்கயிலாய பரம்பரை வேளாக்குறிச்சி ஆதீன சீடர் மதுரை ஞானப்பிரகாசர் உரை (அச்சாகவில்லை),திருக்கயிலாய பரம்பரை வேளாக்குறிச்சி ஆதீன சீடர் மதுரை சிவப்பிரகாசர் பேருரை, சிதம்பரநாத முனிவர் உரை, நல்லசிவதேவர் சிந்தனையுரை, அருள்நந்திதேவர் உரை (அச்சாகவில்லை), திருவுருமாமலை அடிகள் உரை, திருவிளக்கம் புத்துரை, மற்றும் பழைய உரைகள் சில.
;இந்நூலிலுள்ள பாடல் எடுத்துக்காட்டு
தொன்மையாம் எனும் எவையும் நன்றாகா; இன்று
:தோன்றிய நூல் எனும் எவையும் தீதாகா; துணிந்த
நன்மையினார் நலங்கொள்மணி பொதியும் அதன் களங்கம்
:நவையாகாது என உண்மை நயந்திடுவர்; நடுவாம்
தன்மையினார் பழமை அழகு ஆராய்ந்து தரிப்பார்;
:தவறு நலம் பொருளின்கண் சார்வு ஆராய்ந்து அறிதல்
இன்மையினார் பலர் புகழில் ஏத்துவர் ஏதிலர் உற்று
:இகழ்ந்தனரேல் இகழ்ந்திடுவர் தமக்கு என ஒன்று இலரே. (அவையடக்கப் பாடல்)
;இதில் சொல்லப்பட்ட கருத்து
:நூல் பழமையானது என்பதால் நன்று என்றும், இன்று தோன்றியது என்பதால் தீது என்றும் கொள்ளலாகாது. நூலில் சொல்லப்படும் நன்மை தீமைகளை ஆராய்ந்து நூலை ஏற்றுக்கொள்ளவேண்டும். ஒரு நூலை யாரேனும் ஒருவர் புகழ்ந்துவிட்டால் எல்லாரும் அதனைப் புகழத் தொடங்கிவிடுகிறார்கள். அவர்கள் தமக்கென்று கொள்கை இல்லாதவர்கள்.
# திருவருட்பயன்

சைவ சித்தாந்த சாத்திரங்களுள் ஒன்றான **திருவருட் பயன்** உமாபதி சிவாச்சாரியாரால் இயற்றப்பட்டது. இந்நூல், ஒவ்வொன்றும் பத்துக் குறட்பாக்களால் ஆன பத்து அதிகாரங்களாக வகுக்கப்பட்டுள்ளது. இந்நூல் எழுதப்பட்ட ஆண்டு சாலிவாகனம் 1229 (பொஊ 1307).
# திருவருட்பயன்

## அதிகாரங்கள்

திருவருட் பயனின் அதிகாரங்கள் அவற்றின் உட் பொருள்களுக்கு ஏற்பப் பெயரிடப்பட்டுள்ளன. இவை,  
1. பதிமுது நிலை
1. உயிரவை நிலை
1. இருள்மல நிலை
1. அருளது நிலை
1. அருளுறு நிலை
1. அறியு நிலை
1. உயிர் விளக்கம்
1. இன்புறு நிலை
1. ஐந்தெழுத்தருள் நிலை
1. அணைந்தோர் தன்மை
என்பனவாகும்.
# வினா வெண்பா

**வினா வெண்பா** சைவ சித்தாந்த சாத்திரங்கள் பதினான்கினுள் ஒன்று. உமாபதி சிவாச்சாரியாரால் 14ஆம் நூற்றாண்டில், சாலிவாகனம் 1230 (பொஊ 1308) ஆம் ஆண்டில் இயற்றப்பட்ட இது பதின்மூன்று பாக்களை மட்டுமே கொண்டது. வினா வடிவில் அமைந்துள்ள வெண்பாக்களைக் கொண்டது இந்நூல்.  
ஆசிரியர் தம் குருவாகிய மறைஞான சம்பந்தரை வினவுவது போலவும், அவரைப் பாராட்டுவது போலவும் பாடலிலுள்ள வினாக்கள் அமைந்துள்ளன. இதற்குத் திருவாடுதுறை நமச்சிவாய தம்பிரான் எழுதிய உரை ஒன்றும் அச்சாகியுள்ளது. இவையன்றி, சில ஏட்டுப்பிரதிகளில் காணப்படுவதாக அருணாசலம் குறிப்பிடுகிறார்.  
இவற்றில் ஆசிரியர் உமாபதியார் தம் ஆசிரியர் மறைஞான சம்பந்தரை 'மருதைச் சம்பந்தா', 'கடந்தைச் சம்பந்தா' என விளித்து வினாக்களை வினவியுள்ளார்.
# தலையாழி ஞான வைரவர் ஆலயம்

தலையாழி கிராமம் வண்ணையம்பதியில் கோவில் கொண்டிருக்கும் அன்னை காமாட்சி ஆலயத்திற்கும் கொக்குவிலுக்கும் இடைப்பட்ட ஒரு கிராமமாகும்.
# தலையாழி ஞான வைரவர் ஆலயம்

## தலையாழி ஞான வைரவர் ஆலய பூஜை

இது திருவிழா நடைபெறும் ஆலயமல்ல அலங்காரத்திருவிழா நடைபெறும் ஆலயம் தை மாதம் அலங்கார திருவிழா ஆரம்பமாகி பத்து தினங்கள் நடைபெறும். இதை விட சதுர்த்தி மாத உற்சவம், சோமவாரம், கந்தசட்டி, ஐப்பசி வெள்ளி, நவராத்திரி என வருடத்தில் 91 உற்சவங்கள் நடைபெறுகின்றது.
ஒரு நாளைக்கு இரு கால பூஜைகள் (காலை -மாலை ) நடைபெறுகின்றது.
# தலையாழி ஞான வைரவர் ஆலயம்

## தலையாழி ஞான வைரவர் ஆலய உட்கட்டமைப்பு

உள்நுழைந்ததும் மூலாதார கணபதியும் பலிபீடமும் அமைந்துள்ளது. மூலவர் வைரவர் பெருமான். அடுத்து சாமுண்டீஸ்வரி அம்பாள் கருவறை. அடுத்த மண்டபத்தில் உற்சவமூர்த்திகள் அமைந்துள்ளன.  
கோவில் உள்வீதியில் பரிவார தெய்வங்களாக விநாயகர்,நந்த கோபாலர்,லக்சுமி,முருகன் தனி தனி சிறு கோவில்களாக அமைந்துள்ளது.
பெருமான்]]
ஆலய வீதியின் அருகில் உள்ள பெரிய அரசமரத்தடியில் பிள்ளையார் ஸ்தாபிக்கப்பட்டு நித்திய நைமித்திய பூஜைகள் யாவும் இப்பிள்ளையாருக்கும் நடைபெறும். உற்சவங்களின் போது பிரதம குருக்களே அபிஷேக ஆராதனைகளை செய்வார்.  
இந்த ஆலயத்துக்கு ராஜகோபுரம் இல்லை மண்டபத்தோடு கூடிய சிறிய கோபுரம் உண்டு.
# தலையாழி ஞான வைரவர் ஆலயம்

## தலையாழி ஞான வைரவர் ஆலயவெளிகட்டமைப்பு

கோவிலின் முன்னாள் சனசமூக நிலையமும் கிராம அலுவலகமும் அமைந்துள்ளது. கோவிலின் இடது பக்கமாக வீதியில் அறநெறி பாடசாலை அமைந்துள்ளது. இடது பக்க கோவிலின் பின்பக்கமாக அரச மரத்தடியில் கணபதி கோவில் அமைந்துள்ளது. அதனுடன் இணைந்து விளையாட்டு மைதானமும் அமைந்து காணப்படுகிறது. கோவிலை சூழ ஞான வைரவர் அடியார்களின் குடியிருப்புகள் அமைந்துள்ளது. கோவிலின் வலது பக்கமாக சிறு கிணறும் காணப்படுகிறது.
# கொக்குவில் இந்துக் கல்லூரி

**கொக்குவில் இந்துக் கல்லூரி** (*Kokkuvil Hindu College*) இலங்கையில், யாழ்ப்பாணத்தில் புகழ்பெற்ற பாடசாலைகளில் ஒன்றாகும். இது 1910 ஆம் ஆண்டு ஆரம்பிக்கப் பட்டது. கொக்குவிலில் காங்கேசன்துறை வீதிக்கு அண்மையில் அமைந்துள்ளது. இது ஒரு கலவன் பாடசாலையாகும்.
# கொக்குவில் இந்துக் கல்லூரி

## அதிபர்கள்

- ஈ. செல்லையா (1910-1926)
- எஸ். தியாகராஜா (1926-1928)
- எம். கார்த்திகேசு (1928-1943)
- எஸ். சீனிவாசகம் (1943-1946)
- வி. நாகலிங்கம் (1946-1948)
- ஹண்டி பேரின்பநாயகம் (1949-1960)
- சி. கே. கந்தசாமி (1960-1971)
- பி. எஸ். குமாரசாமி (1971-1972)
- எம். மகாதேவா (1972-1980)
- ஏ. பஞ்சலிங்கம் (1980-1991)
- ஆர். மகேந்திரன் (1991-1995)
- ஜி. கணபதிப்பிள்ளை (1995-1996)
- பி. கமலநாதன் (1996-2007)
- ஏ. அகிலதாஸ் (2007-2012)
- வி. ஞானகாந்தன் (2012- )